Nach  demm park simmer witer zogä richtig tansania. A dä gränzä hani glaub de hänse chli sauer gmacht. Er isch ebe go d päss abstämpflä und ich bi im auto gsi und han mit de kenianische fraue über d prisä für chetäli verhandlät. (S pobroblem isch underanderem gsi das ich ned mal meh han chöne as auto anelaufe zum öbis hollä will so viel fraue rundume gstande sind. Und woni tür den doch han chöne ufmache währeds am liebstä grad i gstigä.) Aber ich han denn die gschäfter underbrochä und mih mitem hänse zerscht um de  papier chrieg kümeret und mich nacher wider de chetäli gschäfter gwidmet. Das isch echt na gäch gsi will da händ eim öpä sächs händ de ganz plunder durs fänster is auto ihne gleit und denn gält welä. D wahr zrugg gä isch fascht nümä gangä. Ich ha denn eifach chli müesse duregrifä und die wahr an ussäspiegel hänkä. So ischs dänn gangä. Eine het na mini alte nike turnschue wele für zwei holzmasai tuschä. Das wer en richtig guete tusch gsi will d schue müffled recht…aber schluss endlich heter glich na 20$ welä  und das isch denn scho fascht z viel gsi. Drum hani säb denn au si glah und fahred immer na mit de muffigä turnschuä ume. Vielicht chanis ja neumet andersch ihtuschä. Denn muenis scho nöd furtrüerä.